2018 жылдың ақпан айының 13 жұлдызында Степногорск қаласының №7 орта мектебінде «Жаңартылған білім беру-оқушының сапалы өсуінің негізгі бағыты» тақырыбы бойынша қазақ тілі мен әдебиеті пәнінен қалалық семинары өтіп, әдістеме бірлестігінің мұғалімдері белсене қатысты. Директордың ОТЖ меңгерушісі Г.Жуварова мектеп туралы қысқаша мәлімет беріп, санаулы уақыттарын бөліп келгендерге рахмет айтып, еңбектеріне шығармашылық, қажырлы денсаулық, саналы шәкірт, сапалы білім және жолдарына сәттілік тілей отырып, биәктің шыңын бағындыра берулеріне ниет білдірді. Семинар барысында 4 ұстаз сабақ беріп, өз тәжірибелерімен алмасты. Атап айтар болсақ, Молдахметова А.Е (« Бірінші байлық-денсаулық», 7 сынып) , Смаилова А.Б

(«Дара және күрделі сөздер» , 6 сынып), Турсунбаева Б.А (« Аққу, Шортан, һәм Шаян» ), 4 сынып, Жанжигитова А.Б ( «Асан қайғы» 5 сынып ) бойынша сабақтар көрсетілді. Сабақ жоспарлары жаңаша бағдарламаға сай құрылып, жаңа технологияның элементтерін, СТО жобасын, ақпаратық оқыту, деңгейлеп оқыту, сын тұрғысынан ойлау, интерактивті тақтаны қолданып, сабақтар жан-жақты түрлендіріп өткізілді. « Қазақстан-біздің ортақ үйіміз» атты іс-шара өткізілді. Іс- шара Қазақстан халқының достығына арналып, мектеп оқушылар өзінің көрнекті ән, би мен өлеңдерін дайындады. Іс-шараның басты мақсаты- өскелең ұрпақтың Отанға деген сүйіспаншілік, құрмет сезімдерін тәрбиелеу.

Қорытынды сараптама жасай отырып, Білім бөлімінің әдіскері Оспанова А. К , 16 қала мұғалімдері ұстаздарға өз пікірлерін айтып, сабақтар жақсы деңгейде құрылғанын, топпен жұмыс барысында жаңа технология элементтерін қолдану, мағыналы, анық сөйлеп суреттеу, интерактивті тақталарды пайдалану, жаңаша идеялар, флипчарт құрып, жаңа бағдарламаға сай өткізіп, оқушылардың қызығушылығын оятты деп талқылаулар айтылды. Ұстаздарға жақсы тілектер айтып, табыс тіледі.